钦定古今图书集成/明伦汇编/人事典/第078卷 > 《七辨》张衡
## 钦定古今图书集成/明伦汇编/人事典/第078卷 > 《七辨》张衡

无为先生祖述列仙，背世绝俗，唯诵道篇。形虚年衰，
志犹不迁。于是《七辨》谋焉曰：“无为先生淹在幽隅，藏
声隐景，划迹穷居，抑其不韪，盍往辨诸？”乃偕而就之。
虚然子曰：“乐国之都，设为闲馆，公输制匠，诡谲焕烂。
重屋百层，连阁周漫。应门锵锵，华阙双建。雕虫彤绿，
螭虹蜿蜒。于是弹比翼，落鹂黄。加双鶤，经鸳鸯。然后
櫂云舫，观中流。搴芙蓉，集芳洲，纵文身，搏潜鳞，探水
玉，拔琼根。收明月之照曜，玩赤瑕之璘豳。此宫室之
丽也，子盍归而处之乎？”

安存子曰：“《淮南清歌》，燕馀材舞，列乎前堂，递奏代序。
结郑卫之遗风，扬流哇而脉激楚。鼙鼓协吹，竽籁应
律，金石合奏，妖冶邀会。观者交目，衣解忘带。于是乐
中日晚，移即昏庭，美人妖服，变曲为清，改赋新词，转
歌流声。此音乐之丽也，子盍归而听诸？”

《阙丘子》曰：“西施之徒，姿容修嫮，弱颜固植，妍姱闲暇。
形似削成，腰如约素。淑性窈窕，秀色美艳。鬒发元髻，
光可以鉴。靥辅巧笑，清眸流盼。皓齿朱唇，的皪粲练。
于是红华曼理，遗芳酷烈。侍夕先生，同兹宴衎。假明
兰灯，指图观列。蝉绵宜愧，夭绍纡折。此女色之丽也，
子盍归而从之？”

《空同子》曰：“交趾緅𫄨，筒中之纻；京城阿缟，譬之蝉羽，
制为时服，以适寒暑。驷秀骐之駮骏，载𫐉猎之𬨎车，
建采虹之长旃，系雌霓而为旗。逸骇飙于青丘，超广
汉而永逝。此舆服之丽也，子盍归而乘之？”

《雕华子》曰：“元清白醴葡萄𬪩。”“嘉肴杂醢，三臡七葅，
荔支黄柑，寒梨干榛，沙饧石蜜，远国储珍，于是乃有
刍豢腯牲，麋麛豹胎，飞凫栖鷩，养之以时，审其齐和，
适其辛酸，芳以姜椒，拂以桂兰，会稽之菰，冀野之粱，
珍羞杂遝，灼烁芳香，此滋味之美也，子盍归而食之？”
《依卫子》曰：“若夫赤松、王乔，羡门、安期，嘘吸沆瀣，饮醴
茹芝，驾应龙，戴行云，桴弱水，越炎氛。览八极，度天垠。
上游紫宫，下栖昆仑。此神仙之丽也，子盍行而求之？”
先生乃兴而言曰：“吁！美哉！吾子之诲，穆如清风。启乃
嘉猷，实慰我心。”矫然倾首，邪睨元圃；轩臂矫翼，将飞
未举。

髣？《无子》曰：“在我圣皇，躬劳至思，参天两地，匪怠厥司。
率由旧章，遵彼前谋，正邪理谬，靡有所疑。旁窥八索，
仰镜《三坟》，讲礼习乐，仪则彬彬。是以英人底材，不赏
而劝，学而不厌，诲而不倦。于是二八之俦，列乎帝庭，
揆事施教，地平天成。然后建明堂而班辟雍，和邦国
而说远人。化明如日，下应如神。汉虽旧邦，其政维新。”
而先生乃翻然回面曰：“君子一言，于是观智。先民有
言，谈何容易。予虽蒙蔽，不敏指趣，敬受教命，敢不务
诸？”